OpenLLM-France/wikimedia huggingface dataset:
# Paulo Roberto Jamelli Júnior

Paulo Jamelli (São Paulo, 22 de juliol de 1972) és un exfutbolista brasiler, que ocupava la posició de migcampista atacant.
Després de jugar amb el São Paulo FC i el Santos, el 1997 marxa al Kashiwa Reysol japonés. A mitjans de la temporada 97/98 és fitxat pel Reial Saragossa, equip amb qui guanyaria la Copa del Rei el 2001. Després de deixar el conjunt aragonès el 2002, Jamelli ha militat al Corinthians, a la UD Almería o a l'Atlético Mineiro, entre d'altres.
Després de retirar-se, ha ocupat la plaça de coordinador tècnic del Coritiba FC. Va allunyar-se de les banquetes i s'ha dedicat a la psicologia esportiva i al coaching.

## Referències

* 1 2 Rozenberg, Marcelo. «Jamelli - Que fim levou?» (en portuguès brasiler). UOL. [Consulta: 18 febrer 2025].
* 1 2 «Corinthians traz Jamelli e espera Liedson» (en portuguès brasiler). Folha de S.Paulo, 21-07-2003. [Consulta: 18 febrer 2025].
* 1 2 Ramírez, A. «Paulo Roberto Jamelli : 'En el Real Zaragoza viví de todo, pero creo que triunfé'» (en castellà). El Periódico de Aragón, 10-02-2014. [Consulta: 18 febrer 2025].
* ↑ «El 'engaño' de Jamelli que valió una Copa del Rey» (en castellà). El Desmarque, 20-03-2018. [Consulta: 18 febrer 2025].
* ↑ «Ex-Santos largou vida de técnico para investir em "profissão do futuro"» (en portuguès brasiler). UOL, 18-06-2017. [Consulta: 18 febrer 2025].
# NLS

NLS té els següents significats:
* National Library of Scotland, Biblioteca Nacional d'Escòcia
* Mínims quadrats no lineals (de l'anglès non-linear least squares), mètode de regressió emprat en estadística
* Non-Linear Systems, empresa fabricant de productes electrònics dels Estats Units
* National League System, estructura de les lligues de futbol a Anglaterra
* National Launch System, sistema alternatiu al transbordador espacial proposat als Estats Units per a viatges a l'òrbita terrestre
* NLS (sistema informàtic) (de l'acrònim en anglès d'oN-Line System), sistema informàtic multiusuari dissenyat per Douglas Engelbart
* Internacionalització i localització (del seu nom en anglès National Language Support), característica del disseny de programari que permet adaptar-lo a diferents idiomes
* Senyals de localització nuclear (del seu nom en anglès Nuclear Localization Signal), seqüència d'aminoàcids que marca una proteïna perquè pugui ésser importada cap al nucli cel·lular
# Casino de París

Casino de París (títol original en francès: Casino de Paris) és una pel·lícula franco-italiano-alemanya d'André Hunebelle, estrenada el 1957. Ha estat doblada al català.

## Argument

En Catherine Miller, una vedette del Casino de París, s'hi fixa Alexandre Gordy, un autor que vol fer-la interpretar en la seva pròxima peça. Catherine s'instal·la llavors, amb la seva família, a casa de Gordi a la Costa Blava. Jacques Merval, el secretari de Gordi, però també el verdader autor de les últimes obres de Gordy, farà de manera que torni al music-hall.

## Repartiment

* Gilbert Bécaud: Jacques Merval
* Caterina Valente: Catherine Miller
* Vittorio De Sica: Alexandre Gordy
* Grethe Weiser: la mare de Catherine
* Grégoire Aslan: Mario
* Rudolf Vogel: el pare de Catherine
* Fritz Lafontaine: majordom
* Roland Kaiser: Peter, el germà de Catherine
* Véra Valmont: Belinda
* Richard Allan: El ballarí
* Bluebell Girls
* Peter Michael Brink: Lulu, el germà de Catherine
* Van Doude: El pianiste
* Silvio Francesco: Francesco, el germà de Catherine
* Don Lurio: Clown

## Cançons del film

* Interpretades per Gilbert Bécaud
** La machine a écrire
** Square Sevrine
** El metge
** Incroyablement
** Filles et garçons

## Referències

* ↑ esadir.cat. Casino de París. esadir.cat.
* ↑ «Casino de París». The New York Times.

## Enllaços externs

* Casino de Paris a Unifrance
# Manuel Conthe Gutiérrez

Manuel Conthe Gutiérrez, nascut en Madrid el 23 d'abril de 1954, és un jurista i economista espanyol.

## Biografia

És llicenciat en Dret per la Universitat Autònoma de Madrid (1976) i tècnic comercial i economista de l'Estat (1979). Dins de les seves activitats professionals, ha estat director general del Tresor (1988 a 1995) i secretari d'Estat d'Economia (1995-1996), entre d'altres. Entre 1999 i 2002 va exercir com a Vicepresident per al Sector Financer, en el Banc Mundial a Washington i posteriorment com a Soci de la consultora AFI.
Va ser habitual columnista en diaris com Expansión o El País, analitzant des de temes de la vida quotidiana als més complexos assumptes de la política i l'economia espanyola, en què barreja conceptes de ciències socials, econòmics i teoria de jocs, fins al seu nomenament com a president de la Comissió Nacional del Mercat de Valors en 2004; Va anunciar la seva dimissió el 2 d'abril de 2007 per discrepàncies amb el Consell de la CNMV respecte a la decisió de no obrir expedient sancionador a Enel i Acciona per les seves maniobres en l'OPA sobre l'elèctrica Endesa.
Presideix, des de novembre de 2007, el Consell Assessor d'Expansió i Actualitat Econòmica. Des de setembre de 2009 col·labora també com "of-counsel" en el despatx internacional d'advocats Bird&Bird.

## Activitat literària

Va publicar en 1999 El mundo al revés, assaig inspirat en Lewis Carroll, i dedicat a jocs, paradoxes i dilemes econòmico-socials.
L'any 2007, després de la seva dimissió davant la CNMV, publicà La paradoja del bronce: Espejismos y sorpresas en el mundo de la economía y la política.

## Referències

* ↑ Manuel Conthe: un experto en paradojas a eexcellence.es
* ↑ El presidente de la CNMV, Manuel Conthe, anuncia su dimisión a El País, 2 d'abril de 2007

## Enllaços externs

* El sueño de Jardiel Bloc de Manuel Conthe
# Ixias pyrene

Ixias pyrene és una espècie de lepidòpter papilionoïdeu de la família dels pièrids (Pieridae) pròpia del Sud-est asiàtic.

## Descripció

Cara dorsal de les ales groc sofre de color de fons; ala anterior amb la base i la meitat basal de la costa amb profusió de pintes negres, la meitat apical de l'ala negra, amb un gran pegat irregular triangular de color taronja, l'àpex del qual és més o menys arrodonit i rom, el color taronja s'estén cap a l'àpex de la cel·la d'accionament de l'ala s'interromp allí en un punt negre que s'estén de forma difusa cap a l'interior i s'uneix a la barra obliqua negra que forma la base de la zona de color taronja i les venes negres que travessen aquest últim. Ala posterior de color uniforme amb algunes pintes negres a la base extrema; termen amb una vora negra grisenca estret (de vegades inexistent) el qual disminueix el seu gruix en avançar cap a la zona posterior.
Cara inferior de les ales de color groc més fosc, amb baixa densitat de filigrana de línies curtes en to rovelli i punts diminuts. Ala anterior amb l'àrea basi i posterior en general, amb un tint pàl·lid viridiscent blanques; filigrana de línies primes i punts diminuts més nombrosos cap a l'àpex i en el termen; interespais 4, 5, 6 i 8 amb una sèrie de punts i taques corbes subapicals petites i arrodonides de color vermellós marró i una taca similar en els discocel·lulars. Ala posterior també amb una taca rovelli marró en els discocel·lulars, seguida per una sèrie de taques postdiscals similars en els interespais 3 a 8, totes o la majoria d'elles amb centre blanc, més grans les taques en interespais 5, 6 i 8, mentre que les de 5 i 6 de vegades coalescent. Les antenes i tòrax anterior de color rovelli marró, tòrax posterior i anterior de l'abdomen negre, cap, tòrax i part inferior de l'abdomen groc.

## Referències

* ↑ «BioLib - Ixias pyrene» (en anglès). [Consulta: 12 febrer 2025].
# Gran Premi de l'Argentina del 1973

Resultats del Gran Premi de l'Argentina de Fórmula 1 de la temporada 1973, disputat al circuit Oscar Alfredo Galvez de Buenos Aires, el 28 de gener del 1973.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 2 | Emerson Fittipaldi | Lotus - Ford | 96 | 1h 56' 18. 2 | 2 | 9 |
| 2 | 8 | François Cevert | Tyrrell - Ford | 96 | + 4.69 s | 6 | 6 |
| 3 | 6 | Jackie Stewart | Tyrrell - Ford | 96 | + 33.19 s | 4 | 4 |
| 4 | 18 | Jacky Ickx | Ferrari | 96 | + 42.57 s | 3 | 3 |
| 5 | 14 | Denny Hulme | McLaren - Ford | 95 | + 1 Volta | 8 | 2 |
| 6 | 12 | Wilson Fittipaldi | Brabham - Ford | 95 | + 1 Volta | 13 | 1 |
| 7 | 32 | Clay Regazzoni | BRM | 93 | + 3 Voltes | 1 | |
| 8 | 16 | Peter Revson | McLaren - Ford | 92 | + 4 Voltes | 11 | |
| 9 | 20 | Arturo Merzario | Ferrari | 92 | + 4 Voltes | 14 | |
| 10 | 22 | Mike Beuttler | March - Ford | 90 | Suspensions | 18 | |
| Ret | 24 | Jean Pierre Jarier | March - Ford | 84 | Radiador | 17 | |
| Ret | 30 | Jean Pierre Beltoise | BRM | 79 | Motor | 7 | |
| NC | 38 | Howden Ganley | Iso Marlboro - Ford | 79 | No classificat | 19 | |
| Ret | 4 | Ronnie Peterson | Lotus - Ford | 67 | Pressió de l'oli | 5 | |
| Ret | 34 | Niki Lauda | BRM | 66 | Pressió de l'oli | 13 | |
| Ret | 10 | Carlos Reutemann | Brabham - Ford | 16 | Caixa canvi | 9 | |
| Ret | 26 | Mike Hailwood | Surtees - Ford | 10 | Part mecànica | 10 | |
| Ret | 28 | Carlos Pace | Surtees - Ford | 10 | Suspensions | 15 | |
| Ret | 36 | Nanni Galli | Iso Marlboro - Ford | 0 | Motor | 16 | |

## Altres

* Pole: Clay Regazzoni 1' 10. 54
* Volta ràpida: Emerson Fittipaldi 1' 11. 220 (a la volta 79)

## Referències

* «La web Oficial de la Fórmula 1». Arxivat de l'original el 2014-09-03. [Consulta: 23 març 2010].
# Colias nastes

Colias nastes és una espècie de lepidòpter papilionoïdeu de la família dels pièrids (Pieridae). Es troba al nord d'Escandinàvia, nord de Rússia (península de Taimyr, península de Yamal, Nova Terra, nord dels monts Urals), i també a Groenlàndia i Nord-amèrica fins a les muntanyes Rocoses.

## Subespècies

Es reconeixen les següents subespècies:
* Colias nastes aliaska
* Colias nastes dezhnevi
* Colias nastes ferrisi
* Colias nastes moina
* Colias nastes nastes
* Colias nastes streckeri

## Referències

* 1 2 TSN 188535 al web del Sistema Integrat d'Informació Taxonòmica. (anglès)
* ↑ Tolman, T. y Lewington, R.. Guía de las Mariposas de España y Europa (en castellà). Barcelona, España: Lynx Edicions, 2002, p. 320. ISBN 84-87334-36-9.
# Troegerita

La troegerita o trögerita és un mineral de la classe dels minerals fosfats, i dins d'aquesta pertany a l'anomenat grup de l'autunita. Va ser descoberta l'any 1871 a Schneeberg, a les muntanyes Metal·líferes, a l'estat de Saxònia (Alemanya), sent nomenada així en honor de Richard Troeger, miner alemany.

## Característiques

És un uranil-arseniat hidratat amb peròxid d'hidrogen com a catió. El grup de l'autunita al qual pertany són uranil-fosfats i uranil-arsenats estructurats en capes. Pot presentar-se amb creixement epitàxic amb la zeunerita. A més dels elements de la seva fórmula, sol portar quantitats variables d'aigua.
Segons la classificació de Nickel-Strunz, la trögerita pertany a «08.EB: Uranil fosfats i arsenats, amb ràtio UO₂:RO₄ = 1:1» juntament amb els següents minerals: autunita, heinrichita, kahlerita, novačekita-I, saleeïta, torbernita, uranocircita, uranospinita, xiangjiangita, zeunerita, metarauchita, rauchita, bassetita, lehnerita, metaautunita, metasaleeïta, metauranocircita, metauranospinita, metaheinrichita, metakahlerita, metakirchheimerita, metanovačekita, metatorbernita, metazeunerita, przhevalskita, metalodevita, abernathyita, chernikovita, metaankoleïta, natrouranospinita, uramfita, uramarsita, threadgoldita, chistyakovaïta, arsenuranospatita, uranospatita, vochtenita, coconinoïta, ranunculita, triangulita, furongita i sabugalita.

## Formació i jaciments

És un rar mineral format a la zona d'oxidació d'alguns jaciments de l'urani, enriquits amb plata, arsènic i níquel. Sol trobar-se associat a altres minerals com: walpurgita, minerals de l'urani, zeunerita, eritrina, realgar, orpiment, escorodita, arsenosiderita, metatorbernita, metazeunerita, uranofana, arsenopirita, pirita o galena. Va ser descoberta al segle xix a la mina Walpurgis Flacher, a Neustädtel, al districte de Schneeberg (Saxònia, Alemanya). Als territoris de parla catalana ha estat trobada a la mina Eureka, a la localitat de Castell-estaó, al Pallars Jussà (província de Lleida).

## Usos

Per la seva alta radioactivitat ha de ser manipulat i emmagatzemat amb els corresponents protocols de precaució.

## Referències

* ↑ «Trögerite» (en anglès). Mindat. [Consulta: 25 juny 2017].
* ↑ Weisbach A., 1871.
* Troegerita, webmineral.com.
* Manual de troegerita, Mineral Data Publishing.
# Manuel Pérez Fenoll

Manuel Pérez Fenoll (Benidorm, 1957) és un polític valencià, alcalde de Benidorm entre el 2006 i el 2009.
És llicenciat en Medicina i Cirurgia, especialitat en estomatologia professió que exerceix des de 1982, també té un màster en implantologia. Ha estat membre dels Consells Interterritorials i d'Administració de la Caixa d'Estalvis del Mediterrani.
Entrà en la política l'any 1990 com a membre del Partit Popular i va ser president de l'agrupació local el 1992. També forma part de l'executiva provincial d'Alacant i de la directiva del País Valencià.
Diputat de les Corts Valencianes des de 1995 fins al 2011, ha format part de diverses comissions com Indústria, Comerç i Turisme, portaveu de la Comissió d'estudis de noves formes de gestió de RTVV, vicepresident de la comissió de Drets humans i Comissió de Política lingüística entre d'altres. Després de les eleccions a les Corts Valencianes de 2015 tornà a ser diputat.
A Benidorm, primer va ser primer tinent d'alcalde on exercí com a regidor d'Hisenda i portaveu del grup, va arribar a alcalde el març de 2006. El setembre de 2009 el seu enfrontament amb el regidor, també del PP, José Bañuls considerat trànsfuga, va propiciar que aquest s'unís a 12 regidors, que van abandonar prèviament el PSPV, per tal de propiciar una majoria diferent a l'ajuntament de Benidorm a través de la presentació d'una moció de censura. El 22 de setembre es realitzà el ple de l'ajuntament en què Agustín Navarro fou escollit alcalde.

## Referències

* ↑ (castellà) Perfil biogràfic al diari El Mundo. [Consultat: 4/10/2011]
* ↑ «Fitxa de les Corts Valencianes». Arxivat de l'original el 2016-03-03. [Consulta: 11 setembre 2015].
* ↑ Els ex-regidors socialistes de Benidorm i un trànsfuga del PP aproven la moció de censura per fer fora de la batllia Pérez Fenoll A Vilaweb el DIMARTS, 22/09/2009 - 13:08h
| Precedit per: Vicent Pérez Devesa | Alcalde de Benidorm 2006 - 2009 | Succeït per: Agustín Navarro Alvado |
# Saint-Gervais

«Saint-Gervais» té aquests significats:
* Saint-Gervais (Gard), municipi al departament del Gard (regió d'Occitània, França)
* Saint-Gervais (Gironda), municipi francès al departament de la Gironda (regió de Nova Aquitània, França)
* Saint-Gervais (Isèra), municipi francès al departament de la Isèra (regió d'Alvèrnia-Roine-Alps, França)
* Saint-Gervais (Val-d'Oise), municipi francès al departament de Val-d'Oise (regió d'Illa de França, França)
* Saint-Gervais (Vendée), municipi francès situat al departament de Vendée (regió de País del Loira, França)
* Saint-Gervais-d'Auvergne, municipi francès al departament del Puèi Domat (Alvèrnia-Roine-Alps)
* Saint-Gervais-les-Bains, municipi francès al departament de l'Alta Savoia, (Alvèrnia-Roine-Alps)
* Saint-Gervais-en-Belin, municipi francès al departament del Sarthe (País del Loira)
* Saint-Gervais-sur-Couches, municipi francès al departament de Saona i Loira (regió de Borgonya - Franc Comtat, França)
* Saint-Gervais-la-Forêt és un municipi francès, situat al departament del Loir i Cher (regió de Centre – Vall del Loira, França)
* Saint-Gervais-sur-Mare, municipi occità del Llenguadoc, del departament de l'Erau (regió Occitània, França)
* Saint-Gervais-sous-Meymont, municipi francès al departament del Puèi Domat (Alvèrnia-Roine-Alps)
* Saint-Gervais-du-Perron, municipi francès al departament de l'Orne (regió de Normandia, França)
* Saint-Gervais-sur-Roubion, municipi francès al departament de la Droma (Alvèrnia-Roine-Alps)
* Saint-Gervais-des-Sablons, municipi francès al departament de l'Orne (Normandia)
* Saint-Gervais-les-Trois-Clochers, municipi francès al departament de la Viena (regió de Nova Aquitània, França)
* Saint-Gervais-en-Vallière, municipi francès al departament de Saona i Loira (Borgonya - Franc Comtat)
* Saint-Gervais-de-Vic, municipi francès al departament del Sarthe (País del Loira)
* Batalla de Saint-Gervais (1793) durant la Primera Guerra de Vendée
* Cantó de Saint-Gervais-d'Auvergne, cantó francès al districte de Riam (departament del Puèi Domat, França)
* Cantó de Saint-Gervais-les-Bains, cantó del departament francès de l'Alta Savoia (Alvèrnia-Roine-Alps)
* Cantó de Saint-Gervais-les-Trois-Clochers, cantó francès al districte de Châtellerault (departament de la Viena, França)
* Le Pré-Saint-Gervais, municipi francès al departament de Sena Saint-Denis (Illa de França)
* Saint-Jean-Saint-Gervais, municipi francès al departament del Puèi Domat (Alvèrnia-Roine-Alps)
# Colias hyale

Colias hyale és una espècie de lepidòpter papilionoïdeu de la família dels pièrids (Pieridae). Es troba a la major part d'Europa i gran part d'Àsia. És una espècie migrant a les Illes Britàniques i Escandinàvia. Fa 52-62 mil·límetres d'envergadura alar.

## Descripció

El mascle té les ales de color groc llimona, amb les bandes marginals i submarginals negres més o menys completes en ambdues ales; amb un punt mitjà negre gran a les ales davanteres i un de color taronja groguenc a les ales posteriors. La part superior és més intensa que la inferior.
En la femella el color de la cara superior i la zona proximal de la part inferior de les ales anteriors és de color blanc, sent lleugerament groguenc.
L'ou té forma d'ampolla, de color blanquinós, amb ratlles de color marró groguenc.
La larva és de color verd blavós o verd herba, vellutada, amb punts negres i línies longitudinals grogues als costats.
La pupa és verda, amb les línies laterals de color groc.
* Colias hyale ♀
* Colias hyale ♀ △

## Biologia

La larva s'alimenta de Vicia cracca, Fabaceae, Vicia, Coronilla, Medicago, Lotus, Cytisus i Trifolium.

## Hàbitat

Prats de flor fins a 2.000 metres sobre el nivell del mar.

## Subespècies

* Colias hyale hyale Europa, Ucraïna, S. Rússia
* Colias hyale alta Staudinger, 1886
* Colias hyale altaica Verity, 1911 Altaï
* Colias hyale irkutskana Stauder, 1924
* Colias hyale palidis Fruhstorfer, 1910 De l'est Siberia
* Colias hyale novasinensis Reissinger, 1989 Gansu

## Galeria

* Colias hyale
* Il·lustració del volum 5 d'Entomologia britànica de John Curtis

## Referències

* ↑ Heath J. & Maitland Emmet A. (1989) The Moths and Butterflies of Great Britain and Ireland, Vol. 7, Part 1, Harley Books Ltd., Colchester: ISBN 0-946589-25-9
* 1 2 «Funet» (en anglès). [Consulta: 4 abril 2016].
* Evans, W.H. (1932) The Identification of Indian Butterflies. (2nd Edn), Bombay Natural History Society, Mumbai, India
* Gaonkar, Harish (1996) Butterflies of the Western Ghats, India (including Sri Lanka) - A Biodiversity Assessment of a threatened mountain system. Journal of the Bombay Natural History Society.
* Gay,Thomas; Kehimkar,Isaac & Punetha,J.C.(1992) Common Butterflies of India. WWF-India and Oxford University Press, Mumbai, India.
* Kunte,Krushnamegh (2005) Butterflies of Peninsular India. Universities Press.
* Wynter-Blyth, M.A. (1957) Butterflies of the Indian Region, Bombay Natural History Society, Mumbai, India.

## Enllaços externs

* Moths and Butterflies of Europe and North Africa: Colias hyale (anglès)
* European Butterflies and Moths: Colias hyale (anglès)
# I May Destroy You

I May Destroy You és una sèrie de televisió de comèdia dramàtica anglesa, creada, escrita, codirigida i produïda per Michaela Coel per a BBC One i HBO. La sèrie està ambientada a Londres i protagonitzada per Coel com Arabella, una jove que ha de reconstruir la seva vida després que fos víctima d'una violació. La sèrie es va estrenar el 7 de juny de 2020 a HBO, i el 8 de juny de 2020 a BBC One i a l'Estat espanyol.

## Argument

I May Destroy You segueix l'evolució al llarg d'un any d'Arabella que lluita per recordar tot allò que li va passar una nit amb els seus amics en què acabà amb la pantalla del seu telèfon trencada, un tall al front i el vague record d'un incident en un caixer automàtic.
Coel va declarar en una conferència al festival Edinburgh Fringe de 2018 que havia estat agredida sexualment mentre escrivia Chewing Gum, i que l'experiència li va servir d'inspiració per a la sèrie. La sèrie s'havia de titular en principi January 22nd, essent produïda per la mateixa productora de Coel, FALKNA Productions.
Mike Hale de The New York Times va considerar la sèrie «commovedora i silenciosament divertida». Judy Berman de Time va assenyalar que la sèrie explica una història única i complexa centrada en una agressió sexual després del moviment Me Too.

## Referències

* ↑ Obenson, Tambay. «‘I May Destroy You’ Trailer: Michaela Coel’s New HBO Series Promises to Be Bold and Provocative» (en anglès). IndieWire, 26-05-2020. [Consulta: 8 juny 2020].
* 1 2 «'I May Destroy' You Is an Explosive Account of Life After Rape» (en anglès). Time. [Consulta: 5 juny 2020].
* ↑ Redacción AV451. «‘Podría destruirte’ – estreno 8 de junio en HBO España». Audiovisual451, 02-06-2020. [Consulta: 14 juny 2020].
* ↑ White, Peter. «Michaela Coel Reveals She Was Sexually Assaulted During Writing Of ‘Chewing Gum’ – Edinburgh MacTaggart» (en anglès). Deadline, 22-08-2018. [Consulta: 8 juny 2020].
* ↑ «I May Destroy You». HBO. [Consulta: 5 juny 2020].
* ↑ Hale, Mike «Review: Michaela Coel Is Riveting in ‘I May Destroy You’» (en anglès). The New York Times, 04-06-2020 [Consulta: 5 juny 2020].